Diwrnod Nakba

bawd|Merch yn Hebron yn dathlu Diwrnod Nakba.
Diwrnod Nakba (Arabeg: يوم النكبة Yawm an-Nakbah, sy'n golygu "diwrnod y drychineb") yw'r enw a roddir ar ddiwrnod arbennig (15 Mai) i gofio am Al Nakba, y diwrnod hwnnw yn 1948 pan gollodd y Palesteiniaid eu tir i Israel.tudalen= 102; teitl = History in Dispute: The Middle East since 1945; awdur=David W. Lesch, Benjamin Frankel; rhifyn=  cyhoeddwr= St. James Press; blwyddyn= 2004; ISBN = 1558624724, 9781558624726.

Ym 1998 galwodd arweinydd y Palesteiniaid, sef Yasser Arafat ar ei bobl i gynnal cyfarfodydd i nodi pwysigrwydd y diwrnod.

Ar 23 Mawrth 2011, pleidleisiodd y Knesset newidiadau yng nghyllideb Llywodraeth Israel, er mwyn rhoi'r hawl iddynt leihau nawdd ariannol i unrhyw gorff neu fudiad a oedd yn ymwneud â threfniadau Diwrnod Nabka, mewn unrhyw fodd.

 Deffroad Arabaidd, 2011  
Yn dilyn llawer o brotestiadau yn ymledu drwy'r Dwyrain Canol, protestiadau a gwrthryfeloedd a ellir eu hadnabod fel "Y Gwanwyn Arabaidd" roedd y teimlad hwn o chwyldro wedi cyrraedd y Palesteiniaid  erbyn Mai 2011.

Hwn oedd 63ain Diwrnod Nakba'r Palesteiniaid. Y tro hwn daethant ar brotest heddychlon at ffiniau de facto Israel o'r Lan Orllewinol, Llain Gaza a Libanus i ddathlu'r Ŵyl. Saethwyd o leiaf 12 ohonynt gan filwyr Israel gyda bwledi rwber wrth iddynt daflu cerrig at y milwyr.Arab spring puts Palestine back on agenda Financial Times. 16-05-2011. Adalwyd ar 16-05-2011Israeli troops clamp down on 'Nakba' protest at Qalandia Gwefan Al Jazeera. 16-05-2011. Adalwyd 16-05-2011 Cafwyd protestiadau enfawr drwy'r Tiriogaethau Palesteinaidd a thu hwnt. Yn yr Aifft ceisiodd y protestwyr gymeryd drosodd llysgenhadaeth Israel, ac anafwyd 120 o Eifftiaid. Mewn protest yng ngorllewin Jeriwsalem, arestiwyd dros 70 o Balesteiniaid. Daeth degau o gannoedd o bobl ynghyd wrth ffin Libanus ac Israel a lladdwyd o leiaf pedwar gan fyddin Israel. Cyfiawnhaodd Prif Weinidog Israel, Benjamin Netanyahu ymateb ei wlad gan ddatgan eu bod yn benderfynol o amddiffyn ffiniau Israel a'u sofraniaeth.Palestinians emboldened by Arab Spring Gwefan BBC News. 16-05-2011. Adalwyd ar 16-05-2011

 Dolen allanol 
 Gwefan Saesneg Al Nakba

 Gweler hefyd 
 Protestiadau'r Dwyrain Canol a Gogledd Affrica, 2010–2011

 Cyfeiriadau 

 Gweler hefyd 
 Al Nakba
 Gwrthdaro Israelaidd-Palesteinaidd
 Rhestr gwersylloedd ffoaduriaid Palesteinaidd
 UNRWA

Dolenni allanol
 Map sy'n dangos lle mae UNRWA yn weithgar (cliciwch arno i'w ehangu)

Categori:Gwrthdaro Israelaidd-Palesteinaidd
Categori:Ffoaduriaid Palesteinaidd
Categori:Hanes Palesteina
Categori:1948